Държавен вестник, бр. 96, 2025 г., стр. 69

БРОЙ  96	
Д Ъ Р Ж А В Е Н  В Е С Т Н И К 	
СТР.  69   
използват защитно работно облекло, маски за лице, ръкавици, очила, защитни 
приспособления за уши и др. Могат да работят: в производствени помещения с 
дървообработващи машини, на работни места за ръчни и спомагателни операции, в 
складове за материали и готова продукция, в сушилни стопанства. Отговарят за качеството 
на своята работа и на произведената продукция.  
В своята професионална дейност завършилите първа степен на професионална 
квалификация по професията използват следните предмети и средства на труда:  
− суровини, основни и спомагателни материали, обков;  
− ръчни инструменти и приспособления;  
− универсални и специализирани дървообработващи машини и режещи 
инструменти за тях, съоръжения и инструменти за заточване;  
− средства за вътрешнозаводски транспорт, опаковъчна техника, контролно- 
измервателни уреди;  
− работно облекло, лични и колективни предпазни средства.  
Работното време е с нормална продължителност, а за производства, които се 
характеризират със завишени количества на химически вещества (формалдехид в 
лепилата, ацетон, бензол, толуол в лаковете и др.), то е намалено, с продължителност 
съгласно Кодекса на труда.  
В професионалната си дейност проявяват съобразителност, чувство за отговорност 
и умения да реагира правилно в критична ситуация. Необходимо е да осъществяват 
ефективна комуникация с колеги, с ръководството на предприятието, както и да умеят да 
работят в екип. 
2.2. Втора степен на професионална квалификация по професията  
Завършилите втора степен на професионална квалификация по професията могат 
да работят в предприятия от дървообработващата и мебелната промишленост, в които се 
произвеждат тапицирани мебели и мебели от дървесина и дървесни материали. 
В хода на своята работа подбират необходимите по количество и качество 
суровини, основни и спомагателни материали за производството на тапицирани мебели и  
изделия от дървесина и дървесни материали. Извършват подготовка на тапицерски 
материали, изпълняват технологичните операции за производство на различни видове 
тапицерии. Прилагат технологични режими на слепване на дървесината и тапицерските 
материали. Лицата, практикуващи професията, ползват информация от техническата 
документация за производство, като разчитат чертежи, съставят спецификации на 
елементите и изчисляват разхода на материали. При извършване на трудовите си дейности 
прилагат правилата за здравословни и безопасни условия на труд и осъществяват 
превантивна дейност за опазване на околната среда. 
Могат да работят в производствени помещения с машини и съоръжения и на 
работни места за изработване на тапицирани изделия, могат да работят в складове за 
материали и готова продукция, в сушилни стопанства. Те отговарят за качеството на 
своята работа и на произведената продукция.  
В своята професионална дейност завършилите втора степен на професионална 
квалификация по професията използват следните предмети и средства на труда: 
− суровини, основни и спомагателни материали, обков; 
− ръчни инструменти и приспособления; 
− машини и съоръжения при производство на тапицирани мебели; 
− средства за вътрешнозаводски транспорт, опаковъчна техника, контролно- 
измервателни уреди, компютър; 
− техническа 
документация 
(чертежи, 
спецификации, 
разходни 
норми, 
инструкции, схеми); 
− работно облекло, лични и колективни предпазни средства.